(5), които бяха включени в списъка на Съюза, по погрешка от целевите групи потребители са изключени кърмачетата и малките деца, докато първоначалното разрешение разрешава тази употреба. Поради това е необходима поправка във вписването за „калциев L-метилфолат“ в таблица 1 от приложението към Регламент за изпълнение (ЕС) 2017/2470.
 (6)
 Посочените в спецификацията гранични стойности за живак (≤ 1,0 mg/kg) и платина (≤ 2 mg/kg) за „калциев L-метилфолат“, определени в Регламент за изпълнение (ЕС) 2021/1318, се отнасят до граничните стойности в спецификациите на тази нова храна, разрешена като източник на фолат в храни за кърмачета, преходни храни, преработени храни на зърнена основа и детски храни с Делегиран регламент (ЕС) 2021/571 на Комисията (6). Посочените в спецификацията гранични стойности от ≤ 1,5 mg/kg за живак и ≤ 10 mg/kg за платина обаче също са първоначално разрешени от ирландския компетентен орган през 2008 г. въз основа на положително становище относно безопасността на новата храна на Европейския орган за безопасност на храните (7). Поради това е необходимо таблица 2 от приложението към Регламент за изпълнение (ЕС) 2017/2470 да бъде съответно поправена.
 (7)
 Регламент за изпълнение (ЕС) 2017/2470, съдържащ списъка на Съюза на новите храни, следва да бъде съответно поправен,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент за изпълнение (ЕС) 2017/2470 се поправя в съответствие с приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Съставено в Брюксел на 14 февруари 2022 година.
 За Комисията
 Председател
 Ursula VON DER LEYEN
 (1) ОВ L 327, 11.12.2015 г., стр. 1.
 (2) Регламент (ЕО) No 258/97 на Европейския парламент и на Съвета от 27 януари 1997 г. относно нови храни и нови хранителни съставки (ОВ L 43, 14.2.1997 г., стр. 1).
 (3) Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).
 (4) Регламент за изпълнение (ЕС) 2021/1318 на Комисията от 9 август 2021 г. за поправка на Регламент за изпълнение (ЕС) 2017/2470 за изготвяне на списъка на Съюза на новите храни, Решение 2008/968/ЕО за разрешаване пускането на пазара на масло от Mortierella alpina с богато съдържание на арахидонова киселина като нова хранителна съставка и Регламент за изпълнение (ЕС) 2020/484 за разрешаване на пускането на пазара на лакто-N-тетраоза като нова храна (ОВ L 286, 10.8.2021 г., стр. 5).
 (5) Директива 2002/46/ЕО на Европейския парламент и Съвета от 10 юни 2002 г. за сближаване на законодателствата на държавите членки по отношение на добавките към храни (ОВ L 183, 12.7.2002 г., стр. 51).
 (6) Делегиран регламент (ЕС) 2021/571 на Комисията от 20 януари 2021 г. за изменение на приложението към Регламент (ЕС) No 609/2013 на Европейския парламент и на Съвета по отношение на списъка на веществата, които могат да бъдат добавяни в храни за кърмачета и преходни храни, детски храни и преработени храни на зърнена основа (ОВ L 120, 8.4.2021 г.,